CELEX: 62007CA0568
Language: el
Date: 2009-06-04 00:00:00
Title: Υπόθεση C-568/07: Απόφαση του Δικαστηρίου (δεύτερο τμήμα) της 4ης Ιουνίου 2009 — Επιτροπή των Ευρωπαϊκών Κοινοτήτων κατά Ελληνικής Δημοκρατίας (Παράβαση κράτους μέλους — Άρθρα 43 ΕΚ και 48 ΕΚ — Οπτικοί — Όροι εγκαταστάσεως — Íδρυση και εκμετάλλευση καταστημάτων οπτικών ειδών — Ατελής εκτέλεση αποφάσεως του Δικαστηρίου — Κατ’ αποκοπήν ποσό)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/11
            
         Απόφαση του Δικαστηρίου (δεύτερο τμήμα) της 4ης Ιουνίου 2009 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-568/07) (1)
   
   (Παράβαση κράτους μέλους - Άρθρα 43 ΕΚ και 48 ΕΚ - Οπτικοί - Όροι εγκαταστάσεως - Ίδρυση και εκμετάλλευση καταστημάτων οπτικών ειδών - Ατελής εκτέλεση αποφάσεως του Δικαστηρίου - Κατ’ αποκοπήν ποσό)
   2009/C 180/18
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: Γ. Ζαββός και E. Traversa)
   
      Καθής: Ελληνική Δημοκρατία (εκπρόσωπος: E. Σκανδάλου)
   
      Αντικείμενο
   
   Παράβαση κράτους μέλους — Ατελής εκτέλεση της αποφάσεως του Δικαστηρίου της 21ης Απριλίου 2005, C-140/03, Επιτροπή κατά Ελληνικής Δημοκρατίας, περί παραβάσεως των άρθρων 43 ΕΚ και 48 ΕΚ όσον αφορά την ιδιοκτησία, την ίδρυση και την εκμετάλλευση καταστημάτων οπτικών ειδών — Εθνικός νόμος δυνάμει του οποίου μόνον οι αδειούχοι οπτικοί δύνανται να είναι ιδιοκτήτες καταστημάτων οπτικών ειδών — Αίτημα περί καθορισμού χρηματικής ποινής
   
      Διατακτικό
   
   Το Δικαστήριο αποφασίζει:
   
               1)
            
            
               Η Ελληνική Δημοκρατία, μη έχοντας λάβει, κατά την ημερομηνία λήξεως της προθεσμίας που ετάχθη με την αιτιολογημένη γνώμη την οποία εξέδωσε η Επιτροπή των Ευρωπαϊκών Κοινοτήτων δυνάμει του άρθρου 228 ΕΚ, όλα τα μέτρα που συνεπάγεται η εκτέλεση της αποφάσεως της 21ης Απριλίου 2005, C-140/03, Επιτροπή κατά Ελλάδας, παρέβη τις υποχρεώσεις που υπέχει από το άρθρο 228, παράγραφος 1, ΕΚ.
            
         
               2)
            
            
               Υποχρεώνει την Ελληνική Δημοκρατία να καταβάλει στην Επιτροπή των Ευρωπαϊκών Κοινοτήτων, στον λογαριασμό «Ίδιοι πόροι της Ευρωπαϊκής Κοινότητας», το κατ’ αποκοπήν ποσό του ενός εκατομμυρίου ευρώ.
            
         
               3)
            
            
               Καταδικάζει την Ελληνική Δημοκρατία στα δικαστικά έξοδα.
            
         
      (1)  ΕΕ C 64 της 8.3.2008.